title: Provedbena uredba Komisije (EU) 2020/130 оd 28. siječnja 2020. o izmjeni Uredbe Vijeća (EZ) br. 2368/2002 o provedbi postupka certificiranja Procesa Kimberley za međunarodnu trgovinu neobrađenim dijamantima

text:
                  31.1.2020

                  HR

                  Službeni list Europske unije

                  L 27/10

         PROVEDBENA UREDBA KOMISIJE (EU) 2020/130
         оd 28. siječnja 2020.
         o izmjeni Uredbe Vijeća (EZ) br. 2368/2002 o provedbi postupka certificiranja Procesa Kimberley za međunarodnu trgovinu neobrađenim dijamantima
         EUROPSKA KOMISIJA,
         uzimajući u obzir Ugovor o funkcioniranju Europske unije,
         uzimajući u obzir Uredbu Vijeća (EZ) br. 2368/2002 od 20. prosinca 2002. o provedbi postupka certificiranja Procesa Kimberley za međunarodnu trgovinu neobrađenim dijamantima (1), a posebno njezin članak 20.,
         budući da:

                     (1)

                     U Prilogu II. Uredbi (EZ) br. 2368/2002 nalazi se popis sudionika u postupku certificiranja Procesa Kimberley i njihovih zakonski imenovanih nadležnih tijela.

                     (2)

                     Adrese nadležnih tijela nekoliko sudionika u Procesu Kimberley treba ažurirati.

                     (3)

                     U rujnu 2019. sudionici Procesa Kimberley zaprimili su obavijest Narodne Republike Kine da će Posebno Upravno Područje Narodne Republike Kine Makao službeno provoditi postupak certificiranja Procesa Kimberley od 1. listopada 2019.

                     (4)

                     Prilog II. Uredbi (EZ) br. 2368/2002 trebalo bi stoga na odgovarajući način izmijeniti. Kako bi Posebno Upravno Područje Narodne Republike Kine Makao moglo što prije početi provoditi postupak certificiranja Procesa Kimberley u vezi s Unijom, ova bi Uredba trebala hitno stupiti na snagu sljedećeg dana od dana objave u Službenom listu Europske unije,

               DONIJELA JE OVU UREDBU:

            Članak 1.
            Prilog II. Uredbi (EZ) br. 2368/2002 zamjenjuje se tekstom utvrđenim u Prilogu ovoj Uredbi.

            Članak 2.
            Ova Uredba stupa na snagu sljedećeg dana od dana objave u Službenom listu Europske unije.

            Ova je Uredba u cijelosti obvezujuća i izravno se primjenjuje u svim državama članicama.
            Sastavljeno u Bruxellesu 28. siječnja 2020.

                  Za Komisiju

                  Potpredsjednik

               Josep BORRELL FONTELLES

            (1)  SL L 358, 31.12.2002., str. 28.

            PRILOG

                     „PRILOG II.

                        Popis sudionika u postupku certificiranja Procesa Kimberley i njihovih zakonski imenovanih nadležnih tijela iz članaka 2., 3., 8., 9., 12., 17., 18., 19. i 20.

                                 ANGOLA

                                 Ministry of Mineral Resources and Petroleum

                                 Rua Engenheiro Armindo de Andrade, n.° 103

                                 Miramar Bairro Sambizanga

                                 1072 Luanda

                                 Angola

                                 ARMENIJA

                                 Department of Gemstones and Jewellery

                                 Ministry of Trade and Economic Development

                                 M. Mkrtchyan 5, Room 407

                                 Yerevan, 0010

                                 Armenia

                                 AUSTRALIJA

                                 Department of Foreign Affairs and Trade

                                 Trade Development Division

                                 R.G. Casey Building

                                 John McEwen Crescent

                                 Barton ACT 0221

                                 Australia

                                 BANGLADEŠ

                                 Export Promotion Bureau

                                 TCB Bhaban

                                 1, Karwan Bazaar

                                 Dhaka

                                 Bangladesh

                                 BJELARUS

                                 Ministry of Finance

                                 Department for Precious Metals and Precious Stones

                                 Sovetskaja Str, 7

                                 220010 Minsk

                                 Republic of Belarus

                                 BOCVANA

                                 Ministry of Minerals, Green Technology and Energy Security (MMGE)

                                 Fairgrounds Office Park, Plot No. 50676 Block C

                                 P/Bag 0018

                                 Gaborone

                                 Botswana

                                 BRAZIL

                                 Ministry of Mines and Energy

                                 Esplanada dos Ministérios, Bloco“U”, 4o andar

                                 70065, 900 Brasília, DF

                                 Brazil

                                 KAMBODŽA

                                 Ministry of Commerce

                                 Lot 19-61, MOC Road (113 Road), Phum Teuk Thla, Sangkat Teuk Thla

                                 Khan Sen Sok, Phnom Penh

                                 Cambodia

                                 KAMERUN

                                 National Permanent Secretariat for the Kimberley Process

                                 Ministry of Mines, Industry and Technological Development

                                 Intek Building, 6th floor,

                                 Navik Street

                                 BP 35601 Yaounde

                                 Cameroon

                                 KANADA

                                 Međunarodni poslovi:

                                 Global Affairs Canada Natural Resources and Governance Division (MES) 125 Sussex Drive Ottawa, Ontario K1 A 0G2

                                 Canada

                                 Općenita pitanja za ministarstvo Natural Resources Canada:

                                 Kimberley Process Office

                                 Lands and Minerals Sector Natural Resources Canada (NRCan)

                                 580 Booth Street, 10th floor

                                 Ottawa, Ontario

                                 Canada K1 A 0E4

                                 SREDNJOAFRIČKA REPUBLIKA

                                 Secrétariat permanent du processus de Kimberley

                                 BP: 26 Bangui

                                 Central African Republic

                                 KINA, Narodna Republika

                                 Department of Duty Collection

                                 General Administration of China Customs (GACC)

                                 No.6 Jianguomen Nie Rev.

                                 Dongcheng District, Beijing 100730

                                 People’s Republic of China

                                 HONG KONG, Posebno Upravno Područje Narodne Republike Kine

                                 Department of Trade and Industry

                                 Hong Kong Special Administrative Region

                                 People’s Republic of China

                                 Room 703, Trade and Industry Tower

                                 700 Nathan Road

                                 Kowloon

                                 Hong Kong

                                 China

                                 MAKAO, Posebno Upravno Područje Narodne Republike Kine

                                 Macao Economic Bureau

                                 Government of the Macao Special Administrative Region

                                 Rua Dr. Pedro José Lobo, no. 1-3, 25th Floor

                                 Macao

                                 KONGO, Demokratska Republika

                                 Centre d’Expertise, d’Evaluation et de Certification des Substances Minérales Précieuses et Semi-précieuses (CEEC)

                                 3989, av des cliniques

                                 Kinshasa/Gombe

                                 Democratic Republic of Congo

                                 KONGO, Republika

                                 Bureau d’Expertise, d’Evaluation et de Certification des Substances Minérales Précieuses (BEEC)

                                 BP 2787

                                 Brazzaville

                                 Republic of Congo

                                 CÔTE D’IVOIRE

                                 Ministère des Mines et de la Géologie

                                 Secrétariat Permanent de la Représentation en Côte d’Ivoire du Processus de Kimberley (SPRPK-CI)

                                 Abidjan-Plateau, Immeuble les Harmonies II

                                 Abidjan

                                 Côte d’Ivoire

                                 ESVATINI

                                 Office for the Commissioner of Mines

                                 Minerals and Mines Departments

                                 Third Floor Lilunga Building (West Wing),

                                 Somhlolo Road,

                                 Mbabane

                                 Eswatini

                                 EUROPSKA UNIJA

                                 European Commission

                                 Service for Foreign Policy Instruments

                                 Office EEAS 03/330

                                 B-1049 Bruxelles/Brussel

                                 Belgium

                                 GABON

                                 Centre Permanent du Processus de Kimberley (CPPK)

                                 Ministry of Equipment, Infrastructure, and Mines

                                 Immeuble de la Geologie, 261 rue Germain Mba

                                 B.P. 284/576

                                 Libreville

                                 Gabon

                                 GANA

                                 Ministry of Lands and Natural Resources

                                 Accra P.O. Box M 212

                                 Ghana

                                 GVINEJA

                                 Ministry of Mines and Geology

                                 Boulevard du Commerce – BP 295

                                 Quartier Almamya/Commune de Kaloum

                                 Conakry

                                 Guinea

                                 GVAJANA

                                 Geology and Mines Commission

                                 P O Box 1028

                                 Upper Brickdam

                                 Stabroek

                                 Georgetown

                                 Guyana

                                 INDIJA

                                 Government of India, Ministry of Commerce & Industry

                                 Udyog Bhawan

                                 New Delhi 110 011

                                 India

                                 INDONEZIJA

                                 Directorate of Export and Import Facility, Ministry of Trade M. I. Ridwan Rais Road, No. 5 Blok I Iantai 4

                                 Jakarta Pusat Kotak Pos. 10110

                                 Jakarta

                                 Indonesia

                                 IZRAEL

                                 Ministry of Economy and Industry Office of the Diamond Controller

                                 3 Jabotinsky Road

                                 Ramat Gan 52520

                                 Israel

                                 JAPAN

                                 Agency for Natural Resources and Energy

                                 Mineral and Natural Resources Division

                                 1, Chiyoda-ku

                                 Tokyo

                                 Japan

                                 KAZAHSTAN

                                 Ministry for Investments and Development of the Republic of Kazakhstan

                                 Committee for Technical Regulation and Metrology

                                 11, Mangilik el street

                                 Astana

                                 Republic of Kazakhstan

                                 KOREJA, Republika

                                 Ministry of Foreign Affairs

                                 United Nations Division 60 Sajik-ro 8-gil

                                 Jongno-gu

                                 Seoul 03172

                                 Korea

                                 LAOS, Narodna Demokratska Republika

                                 Department of Import and Export

                                 Ministry of Industry and Commerce

                                 Phon Xay road, Saisettha District

                                 P.O. Box 4107

                                 Vientiane

                                 Lao PDR

                                 LIBANON

                                 Ministry of Economy and Trade

                                 Lazariah Building

                                 Down Town

                                 Beirut

                                 Lebanon

                                 LESOTO

                                 Department of Mines

                                 Ministry of Mining

                                 Corner Constitution and Parliament Road

                                 P.O. Box 750

                                 Maseru 100

                                 Lesotho

                                 LIBERIJA

                                 Government Diamond Office

                                 Ministry of Mines and Energy

                                 Capitol Hill

                                 P.O. Box 10-9024

                                 1000 Monrovia 10

                                 Liberia

                                 MALEZIJA

                                 Ministry of International Trade and Industry

                                 MITI Tower,

                                 No.7, Jalan Sultan Haji Ahmad Shah

                                 50480 Kuala Lumpur

                                 Malaysia

                                 MALI

                                 Ministère des Mines

                                 Bureau d’Expertise d’Evaluation et de Certification des Diamants Bruts

                                 Cité administrative, P.O. Box 1909

                                 Bamako

                                 République du Mali

                                 MAURICIJUS

                                 Import Division

                                 Ministry of Industry, Commerce & Consumer Protection

                                 4th Floor, Anglo Mauritius Building

                                 Intendance Street

                                 Port Louis

                                 Mauritius

                                 MEKSIKO

                                 Directorate-General for International Trade in Goods

                                 189 Pachuca Street, Condesa, 17th Floor

                                 Mexico City, 06140

                                 Mexico

                                 NAMIBIJA

                                 The Government of Republic of Namibia Ministry of Mines and Energy

                                 Directorate of Diamond Affairs Private Bag 13297

                                 1st Aviation Road (Eros Airport)

                                 Windhoek

                                 Namibia

                                 NOVI ZELAND

                                 Middle East and Africa Division

                                 Ministry of Foreign Affairs and Trade

                                 Private Bag 18 901

                                 Wellington

                                 New Zealand

                                 NORVEŠKA

                                 Ministry of Foreign Affairs

                                 Department for Regional Affairs

                                 Section for Southern and Central Africa

                                 Box 8114 Dep

                                 0032 Oslo

                                 Norway

                                 PANAMA

                                 National Customs Authority

                                 Panama City, Curundu, Dulcidio Gonzalez Avenue, building # 1009

                                 Republic of Panama

                                 RUSKA FEDERACIJA

                                 Međunarodni poslovi:

                                 Ministry of Finance

                                 9, Ilyinka Street

                                 109097 Moscow

                                 Russian Federation

                                 Tijelo nadležno za uvoz i izvoz:

                                 Gokhran of Russia

                                 14, 1812 Goda St.

                                 121170 Moscow

                                 Russian Federation

                                 SIJERA LEONE

                                 Ministry of Mines and Mineral Resources

                                 Youyi Building

                                 Brookfields

                                 Freetown

                                 Sierra Leone

                                 SINGAPUR

                                 Ministry of Trade and Industry

                                 100 High Street

                                 #09-01, The Treasury

                                 Singapore 179434

                                 JUŽNA AFRIKA

                                 South African Diamond and Precious Metals Regulator

                                 251 Fox Street

                                 Doornfontein 2028

                                 Johannesburg

                                 South Africa

                                 ŠRI LANKA

                                 National Gem and Jewellery Authority

                                 25, Galle Face Terrace

                                 Post Code 00300

                                 Colombo 03

                                 Sri Lanka

                                 ŠVICARSKA

                                 State Secretariat for Economic Affairs (SECO)

                                 Sanctions Unit

                                 Holzikofenweg 36

                                 CH-3003 Berne

                                 Switzerland

                                 TAJVAN, PENGHU, KINMEN I MATSU, ODVOJENA CARINSKA PODRUČJA

                                 Export/Import Administration Division

                                 Bureau of Foreign Trade

                                 Ministry of Economic Affairs

                                 1, Hu Kou Street

                                 Taipei, 100

                                 Taiwan

                                 TANZANIJA

                                 Commission for Minerals

                                 Ministry of Energy and Minerals

                                 Kikuyu Avenue, P.O. Box 422

                                 40744 Dodoma

                                 Tanzania

                                 TAJLAND

                                 Department of Foreign Trade

                                 Ministry of Commerce

                                 563 Nonthaburi Road

                                 Muang District, Nonthaburi 11000

                                 Thailand

                                 TOGO

                                 The Ministry of Mines and Energies

                                 Head Office of Mines and Geology

                                 216, Avenue Sarakawa

                                 B.P. 356

                                 Lomé

                                 Togo

                                 TURSKA

                                 Foreign Exchange Department

                                 Undersecretariat of Treasury

                                 T.C. Bașbakanlık Hazine

                                 Müsteșarlığı İnönü Bulvarı No 36

                                 06510 Emek, Ankara

                                 Turkey

                                 Tijelo nadležno za uvoz i izvoz:

                                 Istanbul Gold Exchange/Borsa Istanbul Precious Metals and Diamond

                                 Market (BIST)

                                 Borsa İstanbul, Resitpasa Mahallesi,

                                 Borsa İstanbul Caddesi No 4

                                 Sariyer, 34467, Istanbul

                                 Turkey

                                 UKRAJINA

                                 Ministry of Finance

                                 State Gemological Centre of Ukraine

                                 38-44, Degtyarivska St.

                                 Kiev 04119

                                 Ukraine

                                 UJEDINJENI ARAPSKI EMIRATI

                                 U.A.E. Kimberley Process Office

                                 Dubai Multi Commodities Centre

                                 Dubai Airport Free Zone

                                 Emirates Security Building

                                 Block B, 2nd Floor, Office # 20

                                 P.O. Box 48800

                                 Dubai

                                 United Arab Emirates

                                 SJEDINJENE AMERIČKE DRŽAVE

                                 United States Kimberley Process Authority

                                 U.S. Department of State

                                 Bureau of Economic and Business Affairs

                                 2201 C Street, NW

                                 Washington DC 20520

                                 United States of America

                                 VENEZUELA

                                 Central Bank of Venezuela

                                 36 Av. Urdaneta, Caracas, Capital District

                                 Caracas

                                 ZIP Code 1010

                                 Venezuela

                                 VIJETNAM

                                 Ministry of Industry and Trade

                                 Agency of Foreign Trade

                                 54 Hai Ba Trung

                                 Hoan Kiem

                                 Hanoi

                                 Vietnam

                                 ZIMBABVE

                                 Principal Minerals Development Office

                                 Ministry of Mines and Mining Development

                                 6th Floor, ZIMRE Centre

                                 Cnr L.Takawira St/K. Nkrumah Ave.

                                 Harare

                                 Zimbabwe

               ”


title: Provedbena Uredba Komisije (EU) 2020/132 оd 30. siječnja 2020. o utvrđivanju hitne mjere u obliku odstupanja od članka 45. stavka 3. Uredbe (EU) br. 1308/2013 Europskog parlamenta i Vijeća u pogledu doprinosa Unije za mjeru promidžbe u sektoru vina

text:
                  31.1.2020

                  HR

                  Službeni list Europske unije

                  L 27/20

         PROVEDBENA UREDBA KOMISIJE (EU) 2020/132
         оd 30. siječnja 2020.
         o utvrđivanju hitne mjere u obliku odstupanja od članka 45. stavka 3. Uredbe (EU) br. 1308/2013 Europskog parlamenta i Vijeća u pogledu doprinosa Unije za mjeru promidžbe u sektoru vina
         EUROPSKA KOMISIJA,
         uzimajući u obzir Ugovor o funkcioniranju Europske unije,
         uzimajući u obzir Uredbu (EU) br. 1308/2013 Europskog parlamenta i Vijeća od 17. prosinca 2013. o uspostavljanju zajedničke organizacije tržišta poljoprivrednih proizvoda i stavljanju izvan snage uredbi Vijeća (EEZ) br. 922/72, (EEZ) br. 234/79, (EZ) br. 1037/2001 i (EZ) br. 1234/2007 (1), a posebno njezin članak 221. stavak 1.,
         budući da:

                     (1)

                     Svjetska trgovinska organizacija (WTO) donijela je 2. listopada 2019. arbitražnu odluku u predmetu Europske zajednice i određene države članice – mjere koje utječu na trgovinu velikim putničkim zrakoplovima, WT/DS316/ARB. Tom arbitražnom odlukom Sjedinjenim Američkim Državama (SAD) daje se pravo da zatraže odobrenje za uvođenje protumjera u vrijednosti od najviše 7,5 milijardi američkih dolara godišnje kao odgovor na subvencije Unije poduzetniku Airbus. SAD je 18. listopada 2019. uveo uvoznu carinu ad valorem u iznosu od 25 % na, među ostalim, mirna vina koja Njemačka, Španjolska, Francuska i Ujedinjena Kraljevina izvoze u SAD. Ta izvanredna, nepravedna i nepredvidljiva situacija ima ozbiljan i štetan učinak na trgovinu svim vinima Unije na svjetskom tržištu. SAD je osim toga zaprijetio da će kao odgovor na francuski porez na digitalne usluge (koji se odnosi na poduzeća iz skupine GAFA – Google, Apple, Facebook, Amazon) uvesti uvozne carine ad valorem u iznosu od 100 % za francuska pjenušava vina.

                     (2)

                     Uvozne carine koje je uveo SAD izravno i snažno utječu na trgovinu vinima Unije na tržištu SAD-a, koje je po vrijednosti i obujmu izvoza najveće izvozno tržište Unije za poljoprivredne proizvode, a posebno za vino. Unija je u SAD 2018. izvezla ukupno 6,5 milijuna hektolitara vina, što odgovara iznosu od 4 milijarde EUR. Izvoz vina iz Unije u SAD obično predstavlja od 30 do 40 % ukupne vrijednosti izvoza vina iz Unije.

                     (3)

                     Povećanje uvoznih carina koje je uveo SAD štetno utječe na sva vina Unije, a ne samo na mirna vina podrijetlom iz četiriju država članica na koja se povećane uvozne carine primjenjuju. Ono negativno utječe na ugled i trgovinu svih vina iz Unije koja su prisutna na tržištu SAD-a. Ugled vina ne određuje samo njegova kvaliteta nego i njegova cijena te percepcija omjera cijene i kvalitete. To se posebno odnosi na vina nižeg do srednjeg cjenovnog ranga, na čiju prodaju, u apsolutnom smislu, uvozna carina od 25 % utječe više nego na prodaju skupljih vina, koja kupuju poznavatelji, koje veća cijena ne odvraća od kupnje. Na tržištu SAD-a vina iz Unije natječu se s vinima podrijetlom iz drugih dijelova svijeta, kao što su Južna Amerika, Australija ili Južna Afrika. S obzirom na tako jaku i oštru konkurenciju, percepcija ukupne razine cijena ima značajnu ulogu. Svijest potrošača o tome da se na cijenu vina iz nekih država članica Unije primjenjuje veća uvozna carina negativno će utjecati na opću percepciju razine cijena vina iz Unije, pa će se potražnja preusmjeriti na proizvode drugog podrijetla. S obzirom na utvrđene tržišne uvjete koji iz toga proizlaze i smanjenje ukupnih prihoda proizvođača opravdano je radi suzbijanja učinaka uvoznih carina uvesti hitne mjere kojima bi se obuhvatila sva vina podrijetlom iz svih država članica, a ne samo iz onih na koje su uvozne carine izravno usmjerene.

                     (4)

                     Iz perspektive stabilnosti tržišta, režim uvoznih carina koji je uveo SAD nije izdvojena nacionalna mjera čiji su učinci ograničeni na trgovinu s SAD-om. Svjetsko tržište vina globalno je tržište na kojem pojedinačne mjere važnih gospodarskih aktera, kao što je SAD, imaju dalekosežne posljedice na međunarodnu trgovinu vinom u cijelosti. Sve negativne promjene uvjeta na bitnom odredišnom tržištu za vina iz Unije, kao što je SAD, neizbježno pogađaju i ostala tržišta s obzirom na to da proizvode koji se ne mogu prodati u SAD-u jer su postali preskupi treba preusmjeriti na neko drugo tržište. Zbog toga će potrošači na tim drugim tržištima, koji su dobro upoznati s tržišnim uvjetima, vršiti dodatan pritisak na cijene, a konkurencija će biti mnogo oštrija nego što je to uobičajeno. Stoga bi trenutačne uvozne carine koje je uveo SAD vjerojatno uzrokovale stagnaciju izvoza vina iz Unije na cijelom svjetskom tržištu. Izvješća iz sektora vina pokazala su da je velik broj narudžbi francuskih vina za tržište SAD-a već otkazan.

                     (5)

                     Uvjeti trgovanja vinom Unije pogoršavali su se tijekom cijele 2019., a zalihe vina na najvišoj su razini od 2009. Tomu je tako prvenstveno zbog kombinacije rekordne berbe 2018. i smanjene potrošnje vina u Uniji. Ako se vina na koja se primjenjuju uvozne carine koje je uveo SAD ne uspiju prodati na izvoznim tržištima izvan Unije, to će samo povećati hitnost i ozbiljnost stanja na tržištu Unije. Nadalje, hitnost situacije još je veća ako se uzme u obzir trenutak u kojem su se uvozne carine počele primjenjivati. Te se carine primjenjuju od 18. listopada 2019., što je točno na sredini razdoblja berbe i proizvodnje vina za 2019. i neposredno prije blagdana na kraju godine, a riječ je o dvama najvažnijim prodajnim razdobljima u godini za sektor vina Unije. Stoga je potrebno poduzeti hitne mjere kako bi se taj problem riješio.

                     (6)

                     Od mjera potpore u sektoru vina iz članka 43. Uredbe (EU) br. 1308/2013 samo je mjera promidžbe iz članka 45. stavka 1. točke (b) te uredbe izravno usmjerena na promidžbu vinâ iz Unije u trećim zemljama radi poboljšanja njihove konkurentnosti. Ta se mjera promidžbe tijekom godina pokazala iznimno učinkovitom za osvajanje i konsolidaciju tržišta u trećim zemljama. Pokazala se kao najučinkovitije sredstvo potpore vinima Unije na tržištima trećih zemalja jer se njezinom primjenom povećao ugled tih vina i podigla razina svijesti o njihovoj kvaliteti. Međunarodno tržište vinom globalno je tržište i sve operacije promidžbe vina Unije na tržištima trećih zemalja u korist su svih vina iz Unije. Takve mjere otvaraju mogućnosti za gospodarske subjekte koji će naknadno ući na predmetno tržište s drugim vinima iz Unije. Pojedinačna mjera promidžbe ima „multiplikacijski učinak” na prodaju jer se odnosi na brojne vrste vina ili cijele vinarske regije, a ne samo jednu marku ili vrstu. Stoga je važno nastaviti, pokretati i intenzivirati aktivnosti promidžbe na svim tržištima kako bi se pronašla tržišta za vina koja se neće prodati na tržištu SAD-a, očuvao ugled vinâ Unije na tim drugim tržištima te smanjio pritisak na cijene.

                     (7)

                     Stoga je, kako bi se u trenutačnim izvanrednim okolnostima na izvoznim tržištima u cijelom svijetu, koje su nastale zbog režima uvoznih carina koji je uveo SAD, pomoglo gospodarskim subjektima da odgovore na tu nepredvidivu i nestabilnu situaciju, primjereno omogućiti dodatnu fleksibilnost u provedbi mjere promidžbe iz članka 45. stavka 1. točke (b) Uredbe (EU) br. 1308/2013. Potrebno je stoga predvidjeti odstupanje od članka 45. stavka 3. te uredbe, kao izvanrednu mjeru, i privremeno povećati najveći doprinos Unije za mjere promidžbe iz članka 45. stavka 1. točke (b) te uredbe s 50 % na 60 % prihvatljivih rashoda.

                     (8)

                     Ta je mjera potrebna jer će gospodarski subjekti neizbježno trebati snositi dodatne troškove zbog potrebe za preusmjeravanjem promidžbe na druge zemlje ili organizacijom novih aktivnosti promidžbe u drugim zemljama, što će trebati provesti hitno kako bi prodali zalihe. Povećanje doprinosa Unije za mjere promidžbe na 60 % i posljedično smanjenje doprinosa korisnika omogućilo bi korisnicima da poduzmu ambicioznije mjere i zadrže teško stečene pozicije na stranim tržištima. Nadalje, tako će se potaknuti nove gospodarske subjekte da se prijave za potporu za operacije promidžbe u okolnostima u kojima to možda ne bi učinili da je doprinos Unije ostao 50 %, što se posebno odnosi na one subjekte koji si prethodno to nisu mogli priuštiti. Smanjenjem njihova financijskog opterećenja na 40 % omogućit će im se da se lakše suoče s posljedicama uvoznih carina koje je uveo SAD.

                     (9)

                     Fleksibilnost koja se uvodi povećanjem doprinosa Unije ima oblik financijske potpore za koju, međutim, nije potrebno dodatno financiranje Unije jer se i dalje primjenjuju proračunska ograničenja za nacionalne programe potpore u sektoru vina utvrđena u Prilogu VI. Uredbi (EU) br. 1308/2013. Države članice stoga mogu odlučiti dodijeliti veće iznose za mjeru promidžbe samo u granicama godišnjeg proračuna iz Priloga VI. toj uredbi. Stoga je cilj mjere, dakle, pružiti potporu sektoru u navedenim nestabilnim okolnostima na tržištu bez mobiliziranja dodatnih sredstava. Nadalje, ta fleksibilnost ne bi trebala imati negativan učinak na proračun namijenjen drugim mjerama potpore iz te uredbe jer neke mjere, kao što su restrukturiranje i konverzija vinograda, postaju sve manje relevantne i predstavljaju sve manji trošak za države članice. Osim toga, statistički podaci za posljednjih nekoliko godina pokazuju da države članice ne iskorištavaju u potpunosti sredstva koja su im na raspolaganju.

                     (10)

                     Uvozne carine koje je uveo SAD i iz toga proizašle poteškoće za trgovinu vinom Unije smatraju se posebnim problemom u smislu članka 221. Uredbe (EU) br. 1308/2013. Taj se posebni problem ne može riješiti mjerama koje se poduzimaju na temelju članka 219. ili članka 220. te uredbe. S jedne strane, on nije povezan s poremećajima koji već postoje na tržištu s obzirom na to da uvozne carine koje je uveo SAD trenutačno snažno utječu na ugled vina Unije i ako se odmah na poduzmu mjere za rješavanje te situacije, vjerojatno će u budućnosti uzrokovati brzo pogoršanje uvjeta na tržištu vina. Trenutačno nije povezan ni s dovoljno konkretnom opasnosti od tržišnih poremećaja koja će se vjerojatno nastaviti u svojem sadašnjem obliku, s obzirom na to da se očekuje da će se uvozne carine SAD-a tijekom vremena mijenjati i stoga vjerojatno dodatno i nepredvidivo utjecati na svjetsko tržište vina. S druge strane, taj posebni problem nije povezan ni s mjerama koje se odnose na suzbijanje širenja bolesti životinja ili gubitak povjerenja potrošača zbog postojanja opasnosti za zdravlje ljudi, životinja ili biljaka kako je propisano člankom 220. te uredbe.

                     (11)

                     Nadalje, ta je mjera, zajedno s povećanjem fleksibilnosti u provedbi mjere promidžbe iz članka 45. stavka 1. točke (b) Uredbe (EU) br. 1308/2013, jedna u nizu mjera namijenjenih pružanju pomoći na razini Unije gospodarskim subjektima na koje utječu uvozne carine koje je SAD uveo za vina iz Unije. Međutim, od navedenih mjera jedino se predmetnom mjerom pruža neka vrsta financijske pomoći nužne za rješavanje problema s kojima se susreću gospodarski subjekti pogođeni uvoznim carinama koje je uveo SAD, odnosno gubitka prihoda i povećanja troškova zbog potrebe za pronalaženjem novih tržišta za svoja vina.

                     (12)

                     Kad je riječ o opsegu i razdoblju primjene, mjera bi trebala biti strogo ograničena na ono što je nužno kako bi se odgovorilo na trenutačne izvanredne okolnosti na izvoznim tržištima.

                     (13)

                     Države članice doprinos Unije mogu dodijeliti samo na temelju zahtjeva koji je odabran u okviru mjere promidžbe iz članka 45. stavka 1. točke (b) Uredbe (EU) br. 1308/2013 od dana stupanja na snagu ove Uredbe. Doprinos bi trebao biti dostupan svim gospodarskim subjektima koji su odabrani u okviru te mjere neovisno o kategoriji ili podrijetlu vina Unije jer su uvozne carine koje primjenjuje SAD štetne za sav izvoz vina iz Unije. U tom kontekstu potrebno je donijeti mjere za poboljšanje izvozne konkurentnosti svih vina Unije. Kako bi se to osiguralo, ova hitna mjera trebala bi se primjenjivati na sve korisnike, neovisno o tome na koja tržišta oni izvoze. Trebala bi biti jednako dostupna gospodarskim subjektima koji namjeravaju izvoziti na tržište SAD-a kao i onima koji će u trenutačnim izvanrednim okolnostima na svjetskom tržištu vina svoje napore usmjeriti na tržište neke druge treće zemlje. Nadalje, u okviru jedne operacije promidžbe bilo bi vrlo teško odvojiti mjere koje se odnose na mirna vina od mjera koje se odnose na ostala vina jer su operacije promidžbe obično usmjerene na promidžbu čitavog niza proizvoda, a ne samo proizvoda određene kategorije. Mnoge promidžbene kampanje odnose se na sva vina iz određene regije ili na velik broj različitih vina koja prodaje određeni gospodarski subjekt. Odvajanje mjera koje se odnose na ostala vina od mjera koje se odnose na mirna vina u okviru neke promidžbene kampanje uzrokovalo bi znatno administrativno opterećenje te bi umanjilo pozitivne učinke operacije promidžbe.

                     (14)

                     Hitna mjera trebala bi biti ograničena na razdoblje od najviše 12 mjeseci od datuma stupanja na snagu ove Uredbe. To je razdoblje potrebno za pripremu promidžbenih kampanja. Postupak se sastoji od nekoliko administrativnih koraka, kao što su izmjene nacionalnih programa potpore, priprema i objava poziva na podnošenje prijava te odabir zahtjeva i sklapanje ugovora, što obično traje dulje od 6 mjeseci. Stoga se radi učinkovite provedbe odstupanje treba primjenjivati 12 mjeseci. Zahtjevi odabrani nakon razdoblja od 12 mjeseci ne bi trebali imati pravo na povećani doprinos Unije.

                     (15)

                     Mjere predviđene u ovoj Uredbi u skladu su s mišljenjem Odbora za zajedničku organizaciju poljoprivrednih tržišta,

               DONIJELA JE OVU UREDBU:

            Članak 1.
            Obuhvaćene kategorije proizvoda
            Ova se Uredba primjenjuje na promidžbu vina u smislu točaka od (1) do (9) te točaka (15) i (16) dijela II. Priloga VII. Uredbi (EU) br. 1308/2013.

            Članak 2.
            Doprinos Unije za mjere promidžbe
            Odstupajući od članka 45. stavka 3. Uredbe (EU) br. 1308/2013, doprinos Unije za mjere promidžbe iz članka 45. stavka 1. točke (b) Uredbe (EU) br. 1308/2013 ne premašuje iznos od 60 % prihvatljivih rashoda.

            Članak 3.
            Stupanje na snagu i primjena
            Ova Uredba stupa na snagu trećeg dana od dana objave u Službenom listu Europske unije.

            Ova se Uredba primjenjuje tijekom razdoblja od 12 mjeseci od dana njezina stupanja na snagu.
            Ova je Uredba u cijelosti obvezujuća i izravno se primjenjuje u svim državama članicama.
            Sastavljeno u Bruxellesu 30. siječnja 2020.

                  Za Komisiju

                  Predsjednica

               Ursula VON DER LEYEN

            (1)  SL L 347, 20.12.2013., str. 671.


title: Provedbena uredba Komisije (EU) 2020/164 оd 5. veljače 2020. o odobrenju 6-fitaze dobivene od Schizosaccharomyces pombe (ATCC 5233) kao dodatka hrani za sve vrste ptica i sve vrste svinja i o stavljanju izvan snage Uredbe (EZ) br. 379/2009 (nositelj odobrenja Danisco (UK) Ltd, koji posluje kao Danisco Animal Nutrition i čiji je zastupnik Genencor International B.V.) (Tekst značajan za EGP)

text:
                  6.2.2020

                  HR

                  Službeni list Europske unije

                  L 34/37

         PROVEDBENA UREDBA KOMISIJE (EU) 2020/164
         оd 5. veljače 2020.
         o odobrenju 6-fitaze dobivene od Schizosaccharomyces pombe (ATCC 5233) kao dodatka hrani za sve vrste ptica i sve vrste svinja i o stavljanju izvan snage Uredbe (EZ) br. 379/2009 (nositelj odobrenja Danisco (UK) Ltd, koji posluje kao Danisco Animal Nutrition i čiji je zastupnik Genencor International B.V.)
         (Tekst značajan za EGP)
         EUROPSKA KOMISIJA,
         uzimajući u obzir Ugovor o funkcioniranju Europske unije,
         uzimajući u obzir Uredbu (EZ) br. 1831/2003 Europskog parlamenta i Vijeća od 22. rujna 2003. o dodacima hrani za životinje (1), a posebno njezin članak 9. stavak 2.,
         budući da:

                     (1)

                     Uredbom (EZ) br. 1831/2003 predviđeno je odobravanje dodataka hrani za životinje te osnove i postupci za izdavanje i produljenje takvog odobrenja.

                     (2)

                     Dodatak 6-fitaza dobiven od Schizosaccharomyces pombe (ATCC 5233) odobren je na 10 godina kao dodatak hrani za piliće za tov, purane za tov, kokoši nesilice, patke za tov, prasad (odbijenu), svinje za tov i krmače Uredbom Komisije (EZ) br. 379/2009 (2).

                     (3)

                     U skladu s člankom 14. Uredbe (EZ) br. 1831/2003, u vezi s člankom 7. te uredbe, nositelj tog odobrenja podnio je zahtjev za produljenje odobrenja 6-fitaze dobivene od Schizosaccharomyces pombe (ATCC 5233) kao dodatka hrani za piliće za tov, purane za tov, kokoši nesilice, patke za tov, prasad (odbijenu), svinje za tov i krmače, u kojem se traži da se taj dodatak uvrsti u kategoriju dodataka „zootehnički dodaci”, i za novu uporabu za sve vrste ptica za tov osim pilića, purana i pataka, i sve vrste ptica za nesenje osim kokoši te za sve vrste ptica uzgajane za nesenje i rasplod, za prasad i manje značajne vrste svinja. Uz navedeni zahtjev priloženi su podaci i dokumenti propisani člankom 14. stavkom 2. i člankom 7. stavkom 3. Uredbe (EZ) br. 1831/2003.

                     (4)

                     Europska agencija za sigurnost hrane („Agencija”) u svojem je mišljenju od 5. travnja 2019. (3) zaključila da je podnositelj zahtjeva dostavio podatke kojima se dokazuje da dodatak ispunjuje uvjete odobrenja. Također je zaključeno da dodatak nema štetan učinak na zdravlje životinja, sigurnost potrošača ni na okoliš. Zaključila je i da dodatak može izazvati preosjetljivost dišnih organa. Stoga Komisija smatra da bi trebalo poduzeti odgovarajuće mjere zaštite kako bi se spriječili štetni učinci na zdravlje ljudi, ponajprije na zdravlje korisnikâ. Agencija je zaključila da je dodatak učinkovit u poboljšanju probavljivosti hrane za sve vrste ptica za tov, za nesenje, uzgajanih za nesenje ili za rasplod, te za sve vrste svinja. Agencija smatra da ne postoji potreba za posebnim zahtjevima za praćenje nakon stavljanja na tržište. Potvrdila je i izvješće o metodi analize dodatka hrani za životinje koje je dostavio referentni laboratorij osnovan Uredbom (EZ) br. 1831/2003.

                     (5)

                     Procjena 6-fitaze dobivene od Schizosaccharomyces pombe (ATCC 5233) pokazuje da su ispunjeni uvjeti za odobrenje propisani člankom 5. Uredbe (EZ) br. 1831/2003. U skladu s tim trebalo bi produljiti odobrenje za uporabu tog dodatka kako je navedeno u Prilogu ovoj Uredbi.

                     (6)

                     S obzirom na to da se produljuje odobrenje 6-fitaze dobivene od Schizosaccharomyces pombe (ATCC 5233) kao dodatka hrani za životinje u skladu s uvjetima iz Priloga ovoj Uredbi, Uredbu (EZ) br. 379/2009 trebalo bi staviti izvan snage.

                     (7)

                     Mjere predviđene ovom Uredbom u skladu su s mišljenjem Stalnog odbora za bilje, životinje, hranu i hranu za životinje,

               DONIJELA JE OVU UREDBU:

            Članak 1.
            Odobrenje
            Odobrenje dodatka navedenog u Prilogu, koji pripada kategoriji dodataka „zootehnički dodaci” i funkcionalnoj skupini „tvari za poticanje probavljivosti”, produljuje se kao dodatka hrani za životinje podložno uvjetima utvrđenima u tom prilogu.

            Članak 2.
            Stavljanje izvan snage Uredbe (EZ) br. 379/2009
            Uredba (EZ) br. 379/2009 stavlja se izvan snage.

            Članak 3.
            Stupanje na snagu
            Ova Uredba stupa na snagu dvadesetog dana od dana objave u Službenom listu Europske unije.

            Ova je Uredba u cijelosti obvezujuća i izravno se primjenjuje u svim državama članicama.
            Sastavljeno u Bruxellesu 5. veljače 2020.

                  Za Komisiju

                  Predsjednica

               Ursula VON DER LEYEN

            (1)  SL L 268, 18.10.2003., str. 29.

            (2)  Uredba Komisije (EZ) br. 379/2009 od 8. svibnja 2009. o odobrenju novog korištenja pripravka 6-fitaze EC 3.1.3.26 kao dodatka hrani za životinje za tovne piliće, tovne pure, kokoši nesilice, tovne patke, prasad (odbijenu), tovne svinje i krmače (nositelj odobrenja Danisco (UK) Ltd, koji posluje kao Danisco Animal Nutrition i čiji je zastupnik Genencor International B.V.)
         (SL L 116, 9.5.2009., str. 6.).

            (3)  EFSA Journal 2019.; 17(5):5702.

            PRILOG

                        Identifikacijski broj dodatka

                        Naziv nositelja odobrenja

                        Dodatak

                        Sastav, kemijska formula, opis, analitička metoda

                        Vrsta ili kategorija životinje

                        Najviša dob

                        Najmanja količina

                        Najveća dopuštena količina

                        Ostale odredbe

                        Datum isteka važenja odobrenja

                        Jedinica aktivnosti/kg potpune krmne smjese s udjelom vlage od 12 %

                           Kategorija zootehničkih dodataka. Funkcionalna skupina: tvari za poticanje probavljivosti

                        4a1640

                        Danisco (UK) Ltd, koji posluje kao Danisco Animal Nutrition i čiji je zastupnik Genencor International B.V.

                        6-fitaza
                        EC 3.1.3.26

                           Sastav dodatka

                        Pripravak 6-fitaze (EC 3.1.3.26)
                        dobivene od Schizosaccharomyces

                           pombe (ATCC 5233) s najmanjom aktivnošću od: 10 000 FTU  (1)/g
                        Tekući i kruti presvučeni oblik
                        -----------

                           Karakteristike aktivne tvari:

                        6-fitaza (EC 3.1.3.26) dobivena od Schizosaccharomyces pombe (ATCC 5233)
                        -----------

                           Analitička metoda  (2)

                        Određivanje 6-fitaze u dodatku hrani za životinje: kolorimetrijska metoda koja se temelji na kvantifikaciji anorganskog fosfata oslobođenog enzimom iz natrijeva fitata.
                        Određivanje 6-fitaze u premiksima i hrani za životinje: kolorimetrijska metoda koja se temelji na kvantifikaciji anorganskog fosfata oslobođenog enzimom iz natrijeva fitata (nakon razrjeđivanja toplinski tretiranim cjelovitim brašnom) (EN ISO 30024)

                        Sve vrste ptica osim ptica nesilica

                        —

                        250 FTU

                        —

                                    1.

                                    U uputama za uporabu dodatka i premiksâ moraju se navesti uvjeti skladištenja i stabilnost pri toplinskoj obradi.

                                    2.

                                    Za korisnike dodatka i premiksâ subjekti koji posluju s hranom za životinje utvrđuju operativne postupke i organizacijske mjere za uklanjanje mogućih rizika koji proizlaze iz njihove uporabe. Ako se tim postupcima i mjerama rizici ne mogu ukloniti ili smanjiti na najmanju moguću mjeru, pri uporabi dodatka i premiksâ potrebno je nositi osobnu zaštitnu opremu, uključujući zaštitu za dišne organe.

                        26. veljače 2030.

                        Sve vrste ptica za nesenje

                        —

                        150 FTU

                        —

                        Prasad
                        (odbijena)
                        Svinje za tov

                        —

                        250 FTU

                        —

                        Sve vrste svinja osim odbijene prasadi i svinja za tov

                        —

                        500 FTU

                        —

               (1)  Jedan FTU je količina enzima koja oslobađa jedan mikromol anorganskog fosfata po minuti iz supstrata natrijeva fitata pri pH 5,5 i 37 °C.

               (2)  Podaci o analitičkim metodama dostupni su na sljedećoj adresi referentnog laboratorija: https://ec.europa.eu/jrc/en/eurl/feed-additives/evaluation-reports


title: Provedbena uredba Komisije (EU) 2020/778 оd 12. lipnja 2020. o izmjeni Provedbene uredbe (EU) 2019/773 u pogledu datumâ primjene s obzirom na produljenje roka za prenošenje Direktive (EU) 2016/797 Europskog parlamenta i Vijeća (Tekst značajan za EGP)

text:
                  15.6.2020

                  HR

                  Službeni list Europske unije

                  L 188/4

         PROVEDBENA UREDBA KOMISIJE (EU) 2020/778
         оd 12. lipnja 2020.
         o izmjeni Provedbene uredbe (EU) 2019/773 u pogledu datumâ primjene s obzirom na produljenje roka za prenošenje Direktive (EU) 2016/797 Europskog parlamenta i Vijeća
         (Tekst značajan za EGP)
         EUROPSKA KOMISIJA,
         uzimajući u obzir Ugovor o funkcioniranju Europske unije,
         uzimajući u obzir Direktivu (EU) 2016/797 Europskog parlamenta i Vijeća od 11. svibnja 2016. o interoperabilnosti željezničkog sustava u Europskoj uniji (1), a posebno njezin članak 5. stavak 11.,
         budući da:

                     (1)

                     Direktiva (EU) 2016/797 izmijenjena je Direktivom (EU) 2020/700 (2) kako bi se državama članicama dopustilo da produlje rok za donošenje nacionalnih zakona i drugih propisa potrebnih za usklađivanje s odredbama iz članka 57. stavka 1. Direktive (EU) 2016/797.

                     (2)

                     Za države članice koje su dostavile obavijest Agenciji Europske unije za željeznice (dalje u tekstu „Agencija”) i Komisiji o svojoj namjeri da produlje razdoblje prenošenja Direktive (EU) 2016/797 u skladu s njezinim člankom 57. stavkom 2.a, primjenu određenih odredaba Provedbene uredbe Komisije (EU) 2019/773 (3) trebalo bi odgoditi do 31. listopada 2020.

                     (3)

                     Zbog mjera koje su uslijedile u kontekstu pandemije COVID-a 19, aktivnosti povezane s ukidanjem nacionalnih propisa o označivanju kraja teretnog vlaka nisu se mogle provesti kako je planirano. Državama članicama trebalo bi dopustiti tri dodatna mjeseca da Komisiji dostave izvješća o upotrebi reflektirajućih ploča iz točke 4.2.2.1.3.2. Priloga Provedbenoj uredbi (EU) 2019/773. Stoga bi trebalo na odgovarajući način prilagoditi rok za preispitivanje specifikacija radi usklađivanja zahtjeva za označivanje kraja teretnog vlaka na razini cijele Unije.

                     (4)

                     Provedbenu uredbu (EU) 2019/773 trebalo bi stoga na odgovarajući način izmijeniti.

                     (5)

                     Mjere predviđene ovom Uredbom u skladu su s mišljenjem odbora iz članka 51. stavka 1. Direktive (EU) 2016/797.

                     (6)

                     Kako bi se osigurala djelotvornost mjera predviđenih ovom Uredbom, ova Uredba trebala bi stupiti na snagu sljedećeg dana od dana objave u Službenom listu Europske unije,

               DONIJELA JE OVU UREDBU:

            Članak 1.
            Provedbena uredba (EU) 2019/773 mijenja se kako slijedi:

                        1.

                        U članku 6. peti podstavak zamjenjuje se sljedećim:
                        „Odjeljak 4.2.2.5. Priloga ovoj Uredbi i Dodatak D1 Prilogu ovoj Uredbi primjenjuju se od 16. lipnja 2020. u državama članicama koje su dostavile obavijest Agenciji i Komisiji u skladu s člankom 57. stavkom 2. Direktive (EU) 2016/797 i nisu dostavile obavijest Agenciji i Komisiji u skladu s člankom 57. stavkom 2.a Direktive (EU) 2016/797.
                        Odjeljak 4.2.2.5. Priloga ovoj Uredbi i Dodatak D1 Prilogu ovoj Uredbi primjenjuju se od 31. listopada 2020. u državama članicama koje su dostavile obavijest Agenciji i Komisiji u skladu s člankom 57. stavkom 2.a Direktive (EU) 2016/797.”;

                        2.

                        u točki 4.2.2.1.3.2. Priloga, u podstavku iza „Izvješća:”, datum „30. rujna 2020.” zamjenjuje se datumom „31. prosinca 2020.”;

                        3.

                        u točki 4.2.2.1.3.2. Priloga, u podstavku iza „Povlačenje iz primjene:”, datum „31. ožujka 2021.” zamjenjuje se datumom „30. lipnja 2021.”.

            Članak 2.
            Ova Uredba stupa na snagu sljedećeg dana od dana objave u Službenom listu Europske unije.

            Ova je Uredba u cijelosti obvezujuća i izravno se primjenjuje u svim državama članicama.
            Sastavljeno u Bruxellesu 12. lipnja 2020.

                  Za Komisiju

                  Predsjednica

               Ursula VON DER LEYEN

            (1)  SL L 138, 26.5.2016., str. 44.

            (2)  Direktiva (EU) 2020/700 Europskog parlamenta i Vijeća od 25. svibnja 2020. o izmjeni direktiva (EU) 2016/797 i (EU) 2016/798 u pogledu produljenja razdoblja za njihovo prenošenje (SL L 165, 27.5.2020., str. 27).

            (3)  Provedbena uredba Komisije (EU) 2019/773 od 16. svibnja 2019. o tehničkoj specifikaciji za interoperabilnost za podsustav odvijanja prometa i upravljanja prometom željezničkog sustava u Europskoj uniji i o stavljanju izvan snage Odluke 2012/757/EU (SL L 139I, 27.5.2019., str. 5.).


title: Provedbena uredba Komisije (EU) 2020/781 оd 12. lipnja 2020. o izmjeni Provedbene uredbe (EU) 2018/545 u pogledu datumâ primjene i određenih prijelaznih odredaba s obzirom na produljenje roka za prenošenje Direktive (EU) 2016/797 Europskog parlamenta i Vijeća (Tekst značajan za EGP)

text:
                  15.6.2020

                  HR

                  Službeni list Europske unije

                  L 188/11

         PROVEDBENA UREDBA KOMISIJE (EU) 2020/781
         оd 12. lipnja 2020.
         o izmjeni Provedbene uredbe (EU) 2018/545 u pogledu datumâ primjene i određenih prijelaznih odredaba s obzirom na produljenje roka za prenošenje Direktive (EU) 2016/797 Europskog parlamenta i Vijeća
         (Tekst značajan za EGP)
         EUROPSKA KOMISIJA,
         uzimajući u obzir Ugovor o funkcioniranju Europske unije,
         uzimajući u obzir Direktivu (EU) 2016/797 Europskog parlamenta i Vijeća od 11. svibnja 2016. o interoperabilnosti željezničkog sustava u Europskoj uniji (1), a posebno njezin članak 21. stavak 9.,
         budući da:

                     (1)

                     Direktiva (EU) 2016/797 izmijenjena je Direktivom (EU) 2020/700 (2) kako bi se državama članicama dopustilo da produlje rok za donošenje nacionalnih zakona i drugih propisa potrebnih za usklađivanje s odredbama iz članka 57. stavka 1. Direktive (EU) 2016/797.

                     (2)

                     Ocjenjivanje zahtjeva za odobrenje za tip vozila ili odobrenje za stavljanje vozila na tržište u skladu s Direktivom 2008/57/EZ Europskog parlamenta i Vijeća (3), za koje je relevantno odobrenje trebalo izdati prije 16. lipnja 2020., moglo bi se odgoditi zbog izbijanja pandemije bolesti COVID-19. Stoga bi u državama članicama koje su dostavile obavijest Agenciji i Komisiji u skladu s člankom 57. stavkom 2. Direktive (EU) 2016/797 i u kojima se Direktiva (EU) 2016/797 treba primjenjivati od 16. lipnja 2020. nacionalno tijelo nadležno za sigurnost trebalo na zahtjev podnositelja zahtjeva nastaviti ocjenjivanje nakon tog datuma. Nacionalno tijelo nadležno za sigurnost trebalo bi dovršiti to ocjenjivanje i izdati odobrenje prije 30. listopada 2020.

                     (3)

                     Za države članice koje su dostavile obavijest Agenciji Europske unije za željeznice (dalje u tekstu „Agencija”) i Komisiji o svojoj namjeri da produlje razdoblje prenošenja Direktive (EU) 2016/797 u skladu s njezinim člankom 57. stavkom 2.a primjenu određenih odredaba Provedbene uredbe Komisije (EU) 2018/545 (4) trebalo bi odgoditi i te bi se odredbe trebale primjenjivati od 31. listopada 2020. Trebalo bi prilagoditi i prijelazne odredbe utvrđene Provedbenom uredbom (EU) 2018/545.

                     (4)

                     Podnositelji zahtjeva možda su sastavili zahtjeve u skladu s Provedbenom uredbom (EU) 2018/545 s obzirom na trenutačni rok za prijavu. Za potrebe Direktive 2008/57/EZ i Direktive (EU) 2016/797 vozila moraju ispunjavati tehničke specifikacije za interoperabilnost i relevantne nacionalne propise, kao i osnovne zahtjeve. Zahtjevi sastavljeni u skladu s Provedbenom uredbom (EU) 2018/545 trebali bi sadržavati sve potrebne dokaze za puštanje u uporabu vozila na temelju Direktive 2008/57/EZ ili za stavljanje vozila na tržište na temelju Direktive (EU) 2016/797. Stoga bi podnositeljima zahtjeva trebalo omogućiti da nacionalnim tijelima nadležnima za sigurnost u državama članicama koje su dostavile obavijest Agenciji i Komisiji u skladu s člankom 57. stavkom 2.a Direktive (EU) 2016/797 podnesu zahtjeve u kojima se navode dokazi u skladu s Provedbenom uredbom Komisije (EU) 2018/545. Nacionalna tijela nadležna za sigurnost trebala bi prihvatiti te zahtjeve bez potrebe za revidiranim zahtjevom.

                     (5)

                     Provedbenu uredbu (EU) 2018/545 trebalo bi stoga na odgovarajući način izmijeniti.

                     (6)

                     Mjere predviđene ovom Uredbom u skladu su s mišljenjem odbora iz članka 51. stavka 1. Direktive (EU) 2016/797.

                     (7)

                     Kako bi se osigurala djelotvornost mjera predviđenih ovom Uredbom, ova Uredba trebala bi stupiti na snagu sljedećeg dana od dana objave u Službenom listu Europske unije,

               DONIJELA JE OVU UREDBU:

            Članak 1.
            Provedbena uredba (EU) 2018/545 mijenja se kako slijedi:

                        (1)

                        u članku 2. točka 17. zamjenjuje se sljedećim:

                                    „17.

                                    ,mjerodavni datum’ znači 16. lipnja 2019. za one države članice koje nisu Agenciji i Komisiji dostavile obavijest u skladu s člankom 57. stavkom 2. Direktive (EU) 2016/797 da su produljile rok za prenošenje te direktive. Za države članice koje su Agenciji i Komisiji dostavile obavijest u skladu s člankom 57. stavkom 2. Direktive (EU) 2016/797 da su produljile rok za prenošenje te direktive i nisu dostavile obavijest Agenciji i Komisiji u skladu s člankom 57. stavkom 2.a Direktive (EU) 2016/797, ,mjerodavni datum’ znači 16. lipnja 2020. ,Mjerodavni datum’ znači 31. listopada 2020. za one države članice koje su Agenciji i Komisiji dostavile obavijest u skladu s člankom 57. stavkom 2.a Direktive (EU) 2016/797 da su dodatno produljile rok za prenošenje te direktive.”;

                        (2)

                        članak 55. mijenja se kako slijedi:

                                    (a)

                                    umeće se sljedeći stavak 4.a:

                                       „4.a   Ne dovodeći u pitanje stavke od 1. do 4., u državama članicama koje su dostavile obavijest Agenciji i Komisiji u skladu s člankom 57. stavkom 2. Direktive (EU) 2016/797 i u kojima se Direktiva (EU) 2016/797 primjenjuje od 16. lipnja 2020., nacionalno tijelo nadležno za sigurnost na zahtjev podnositelja zahtjeva nastavlja s ocjenjivanjem zahtjeva za odobrenje za tip vozila ili odobrenje za stavljanje vozila na tržište u skladu s Direktivom 2008/57/EZ i nakon 16. lipnja 2020., pod uvjetom da odobrenje za tip vozila ili odobrenje za stavljanje vozila na tržište izda prije 30. listopada 2020.
                                       Ako nacionalno tijelo nadležno za sigurnost uvidi da neće moći izdati odobrenje za tip vozila ili odobrenje za vozilo prije 30. listopada 2020., o tome odmah obavješćuje podnositelja zahtjeva i Agenciju te se primjenjuju stavci od 2. do 4.”;

                                    (b)

                                    umeće se sljedeći stavak 5.a:

                                       „5.a   Odobrenje za tip vozila ili odobrenje za vozilo koje je Agencija izdala u razdoblju od 16. lipnja 2020. do 30. listopada 2020. ne obuhvaća mrežu ili mreže u državama članicama koje su Agenciji i Komisiji dostavile obavijest u skladu s člankom 57. stavkom 2.a Direktive (EU) 2016/797. Nacionalna tijela nadležna za sigurnost država članica koje su dostavile takvu obavijest moraju:

                                                   (a)

                                                   smatrati odobrenje za tip vozila koje je izdala Agencija jednakovrijednim odobrenju za tipove vozila izdanom u skladu s člankom 26. Direktive 2008/57/EZ i primjenjivati članak 26. stavak 3. Direktive 2008/57/EZ za taj tip vozila;

                                                   (b)

                                                   prihvatiti odobrenje za vozilo koje je izdala Agencija kao jednakovrijedno prvom odobrenju izdanom u skladu s člankom 22. ili 24. Direktive 2008/57/EZ i izdati dodatno odobrenje u skladu s člankom 23. ili 25. Direktive 2008/57/EZ.”;

                                    (c)

                                    stavak 6. zamjenjuje se sljedećim:

                                       „6.   U slučajevima iz stavka 2. točke (a) i stavaka 5. i 5.a nacionalno tijelo nadležno za sigurnost surađuje i usklađuje se s Agencijom radi ocjenjivanja elemenata utvrđenih u članku 21. stavku 5. točki (a) Direktive (EU) 2016/797.”;

                                    (d)

                                    Dodaje se sljedeći stavak 7.a:

                                       „7.a   Tijekom razdoblja od 16. lipnja 2020. do 30. listopada 2020. države članice koje su dostavile obavijest Agenciji i Komisiji u skladu s člankom 57. stavkom 2.a Direktive (EU) 2016/797 smatraju da su teretni vagoni koji zadovoljavaju odredbe stavka 7.1.2. Priloga Uredbi (EU) br. 321/2013 (WAG TSI) i koji imaju odobrenje za stavljanje vozila na tržište, vozila s odobrenjem za puštanje u uporabu za potrebe Direktive 2008/57/EZ.”;

                                    (e)

                                    dodaje se novi stavak 8.:

                                       „8.   Od 16. lipnja 2020. do 30. listopada 2020. u državama članicama koje su dostavile obavijest Agenciji i Komisiji u skladu s člankom 57. stavkom 2.a Direktive (EU) 2016/797 podnositelji zahtjeva za odobrenje za puštanje vozila u uporabu ili za odobrenje za tip vozila za potrebe Direktive 2008/57/EZ mogu nacionalnom tijelu nadležnom za sigurnost dostaviti dokumentaciju o vozilu ili tipu vozila sastavljenu u skladu s člankom 29. stavkom 1. i člankom 30. stavkom 1. i Prilogom I.
                                       Za potrebe Direktive 2008/57/EZ nacionalno tijelo nadležno za sigurnost prihvaća zahtjeve za odobrenje za puštanje vozila u uporabu ili za odobrenje za tip vozila u skladu s ovom Uredbom.”

                        (3)

                        u članku 56. drugi podstavak zamjenjuje se sljedećim:
                        „Primjenjuje se od 16. lipnja 2019. u državama članicama koje Agenciji i Komisiji nisu dostavile obavijest iz članka 57. stavka 2. Direktive (EU) 2016/797.
                        Primjenjuje se od 16. lipnja 2020. u državama članicama koje su dostavile obavijest Agenciji i Komisiji u skladu s člankom 57. stavkom 2. Direktive (EU) 2016/797 i nisu dostavile obavijest Agenciji i Komisiji u skladu s člankom 57. stavkom 2.a Direktive (EU) 2016/797.
                        Članak 55. stavak 5.a i članak 55. stavak 7.a primjenjuju se od 16. lipnja 2020. u svim državama članicama.
                        Članak 55. stavak 8. primjenjuje se od 16. lipnja 2020. u državama članicama koje su Agenciji i Komisiji dostavile obavijest iz članka 57. stavka 2.a Direktive (EU) 2016/797.
                        Ova se Uredba u svim državama članicama primjenjuje od 31. listopada 2020.”.

            Članak 2.
            Ova Uredba stupa na snagu sljedećeg dana od dana objave u Službenom listu Europske unije.

            Ova je Uredba u cijelosti obvezujuća i izravno se primjenjuje u svim državama članicama.
            Sastavljeno u Bruxellesu 12. lipnja 2020.

                  Za Komisiju

                  Predsjednica

               Ursula VON DER LEYEN

            (1)  SL L 138, 26.5.2016., str. 44.

            (2)  Direktiva (EU) 2020/700 Europskog parlamenta i Vijeća od 25. svibnja 2020. o izmjeni direktiva (EU) 2016/797 i (EU) 2016/798 u pogledu produljenja razdoblja za njihovo prenošenje (SL L 165, 27.5.2020., str. 27).

            (3)  Direktiva 2008/57/EZ Europskog parlamenta i Vijeća od 17. lipnja 2008. o interoperabilnosti željezničkog sustava unutar Zajednice (SL L 191, 18.7.2008., str. 1.).

            (4)  Provedbena uredba Komisije (EU) 2018/545 оd 4. travnja 2018. o utvrđivanju praktičnih aranžmana za postupak odobravanja željezničkih vozila i postupak odobravanja tipa željezničkih vozila u skladu s Direktivom (EU) 2016/797 Europskog parlamenta i Vijeća (SL L 90, 6.4.2018., str. 66.).


title: Provedbena uredba Komisije (EU) 2020/863 оd 22. lipnja 2020. o ispravku njemačke jezične verzije Provedbene uredbe (EU) br. 404/2011 o detaljnim pravilima za provedbu Uredbe Vijeća (EZ) br. 1224/2009 o uspostavi sustava kontrole Zajednice za osiguranje sukladnosti s pravilima zajedničke ribarstvene politike

text:
                  24.6.2020

                  HR

                  Službeni list Europske unije

                  L 200/1

         PROVEDBENA UREDBA KOMISIJE (EU) 2020/863
         оd 22. lipnja 2020.
         o ispravku njemačke jezične verzije Provedbene uredbe (EU) br. 404/2011 o detaljnim pravilima za provedbu Uredbe Vijeća (EZ) br. 1224/2009 o uspostavi sustava kontrole Zajednice za osiguranje sukladnosti s pravilima zajedničke ribarstvene politike
         EUROPSKA KOMISIJA,
         uzimajući u obzir Ugovor o funkcioniranju Europske unije,
         uzimajući u obzir Uredbu Vijeća (EZ) br. 1224/2009 od 20. studenoga 2009. o uspostavi sustava kontrole Unije za osiguranje sukladnosti s pravilima zajedničke ribarstvene politike, o izmjeni uredbi (EZ) br. 847/96, (EZ) br. 2371/2002, (EZ) br. 811/2004, (EZ) br. 768/2005, (EZ) br. 2115/2005, (EZ) br. 2166/2005, (EZ) br. 388/2006, (EZ) br. 509/2007, (EZ) br. 676/2007, (EZ) br. 1098/2007, (EZ) br. 1300/2008, (EZ) br. 1342/2008 i o stavljanju izvan snage uredbi (EEZ) br. 2847/93, (EZ) br. 1627/94 i (EZ) br. 1966/2006 (1), a posebno njezin članak 92. stavak 5.,
         budući da:

                     (1)

                     Njemačka jezična verzija Provedbene uredbe Komisije (EU) br. 404/2011 (2) sadržava pogrešku u retku broj 5 tablice u Prilogu XXX. u vezi s teškim prekršajima zbog neispunjavanje obveza iskrcaja ribe čije su veličine ispod minimalnih veličina.

                     (2)

                     Njemačku jezičnu verziju Provedbene uredbe (EU) br. 404/2011 trebalo bi stoga na odgovarajući način ispraviti. To ne utječe na ostale jezične verzije.

                     (3)

                     Mjere predviđene u ovoj Uredbi u skladu su s mišljenjem Odbora za ribarstvo i akvakulturu,

               DONIJELA JE OVU UREDBU:

            Članak 1.

               (ne odnosi se na verziju na hrvatskom jeziku)

            Članak 2.
            Ova Uredba stupa na snagu dvadesetog dana od dana objave u Službenom listu Europske unije.

            Ova je Uredba u cijelosti obvezujuća i izravno se primjenjuje u svim državama članicama.
            Sastavljeno u Bruxellesu 22. lipnja 2020.

                  Za Komisiju

                  Predsjednica

               Ursula VON DER LEYEN

            (1)  SL L 343, 22.12.2009., str. 1.

            (2)  Provedbena uredba Komisije (EU) br. 404/2011 od 8. travnja 2011. o detaljnim pravilima za provedbu Uredbe Vijeća (EZ) br. 1224/2009 o uspostavi sustava kontrole Zajednice za osiguranje sukladnosti s pravilima zajedničke ribarstvene politike (SL L 112, 30.4.2011., str. 1.).


title: Provedbena uredba Komisije (EU) 2020/1120 оd 23. srpnja 2020. o zaštiti naziva „Adamclisi” (ZOI) u skladu s člankom 99. Uredbe (EU) br. 1308/2013 Europskog parlamenta i Vijeća

text:
                  30.7.2020

                  HR

                  Službeni list Europske unije

                  L 245/1

         PROVEDBENA UREDBA KOMISIJE (EU) 2020/1120
         оd 23. srpnja 2020.
         o zaštiti naziva „Adamclisi” (ZOI) u skladu s člankom 99. Uredbe (EU) br. 1308/2013 Europskog parlamenta i Vijeća
         EUROPSKA KOMISIJA,
         uzimajući u obzir Ugovor o funkcioniranju Europske unije,
         uzimajući u obzir Uredbu (EU) br. 1308/2013 Europskog parlamenta i Vijeća od 17. prosinca 2013. o uspostavljanju zajedničke organizacije tržišta poljoprivrednih proizvoda i stavljanju izvan snage uredbi Vijeća (EEZ) br. 922/72, (EEZ) br. 234/79, (EZ) br. 1037/2001 i (EZ) br. 1234/2007 (1), a posebno njezin članak 99.,
         budući da:

                     (1)

                     U skladu s člankom 97. stavcima 2. i 3. Uredbe (EU) br. 1308/2013 Komisija je ispitala zahtjev Rumunjske za upis naziva „Adamclisi” u registar te ga je objavila u Službenom listu Europske unije (2).

                     (2)

                     Komisiji nije dostavljen ni jedan prigovor u skladu s člankom 98. Uredbe (EU) br. 1308/2013.

                     (3)

                     U skladu s člankom 99. Uredbe (EU) br. 1308/2013 naziv „Adamclisi” trebalo bi zaštititi i upisati u registar iz članka 104. te uredbe.

                     (4)

                     Mjere predviđene u ovoj Uredbi u skladu su s mišljenjem Odbora za zajedničku organizaciju poljoprivrednih tržišta,

               DONIJELA JE OVU UREDBU:

            Članak 1.
            Zaštićuje se naziv „Adamclisi” (ZOI).

            Članak 2.
            Ova Uredba stupa na snagu dvadesetog dana od dana objave u Službenom listu Europske unije.

            Ova je Uredba u cijelosti obvezujuća i izravno se primjenjuje u svim državama članicama.
            Sastavljeno u Bruxellesu 23. srpnja 2020.

                  Za Komisiju,

                  u ime predsjednice,

               Janusz WOJCIECHOWSKI

                  Član Komisije

            (1)  SL L 347, 20.12.2013., str. 671.

            (2)  SL C 51, 14.2.2020., str. 46.